
"Földön-vizen-levegőben"- A közlekedési szektor, különös tekintettel a személyszállítás energia igényének összehasonlító vizsgálata a Visegrádi orszáokban

Vizkeleti Anna
A közlekedési szektor, különös tekintettel a személyszállítás energia igényének összehasonlító vizsgálata a Visegrádi országokban
Comparing analysis of the transporting sector in the Visegrad countries, especially regarding the energy use of the public transport
„Egy pesszimista minden lehetőségben látja a nehézséget
egy optimista minden nehézségben meglátja a lehetőséget.”
(Winston Churchill)
A közlekedés alapvető szerepet játszik a társadalomban, az országok gazdaságának olyan stratégiai fontosságú eleme, amely szorosan kapcsolódik a gazdasági és társadalmi élet minden területéhez, a gazdaság egyik meghatározó szektora. A közlekedés a fejlődés feltétele, mozgatója, és egyben egyik legfőbb hajtóereje. Versenyképes közlekedés nélkül tehát nincs versenyképes gazdaság.
A közlekedés azonban jelentős energiafelhasználással, szén-dioxid és egyéb káros anyagok kibocsátásával, illetve további externális társadalmi-gazdasági költségekkel jár. E tekintetben számos uniós stratégiai terv is érinti a szektor jövőjét.
Az Európai Tanács 2007-ben új európai uniós energia- és környezetvédelmi politikát határozott meg, melynek céljai a fenntarthatóság, a versenyképesség és az ellátás biztonsága. A célkitűzések megvalósítása érdekében adták közre az Energia 2020 c. stratégiai dokumentumot, melyben az öt kiemelt terület egyike az energia hatékony Európa megteremtése, elsősorban a közlekedési szektorban.
A visegrádi országok alkotta régió szintjén jelenleg egy 2011. októberében kezdődött projekt keretében azt vizsgálják, hogy milyen kiaknázatlan lehetőségek rejlenek a közlekedés negatív hatásainak mérséklésében. A cél az, hogy elsősorban a közlekedési energiahatékonyság mentén felderítse e kihasználatlan területeket mind nemzeti, mind pedig regionális együttműködési szinten, és az eredményeket hatékonyan kommunikálja a közlekedési döntéshozók felé. Dolgozatomban ezen vizsgálatot ismertetem illetve bemutatom az energiahatékonyság fogalmát, módszertanát.
Kutatásom a Visegrádi országok közlekedési szektorában a személyszállítások területét érinti. Bemutatom a Visegrádi Négyek energiahatékonysági tervének összehasonlító elemzését a közlekedési szektor szempontjából, összefoglalom a személyszállítást befolyásoló főbb gazdasági-társadalmi tényezőket.



